stanford-oval/wikipedia huggingface dataset:
הארי פוטר - חיות פלא
רשימת יצורי הפלא בעולם הקוסמים > חד קרן (Unicorn)

דירוג משרד הקסמים: XXXX
חד-קרן הוא יצור דמוי סוס עם קרן יחידה. לחד-קרן יש סגולות קסם חזקות, ושערות הזנב שלו משמשות כליבות בשרביטים. חדי-קרן לא נוהגים להתקרב לבני אדם, אך לעיתים הם כן מתקרבים למכשפות. החד-קרן נחשב ליצור כה טהור עד כדי כך שעל ידי רציחתו ושתיית דמו מוענקים לרוצח חיי נצח, ועם כך גם קללה נצחית. צבעם של חדי-קרן צעירים הוא זהוב, ושל בוגרים לבן. יצור זה זכה לדירוג גבוה בעיקר בשל ערכו.
רשימת יצורי הפלא בעולם הקוסמים > חיז"ל (Inferius)

דירוג משרד הקסמים: לא קיים.
חיז"ל הוא גופה שהונפשה על ידי קוסם אפל על מנת לעשות את רצונו. וולדמורט הקים לעצמו צבא שלם של חיז"לים, הנחשבים ליצורים רצחניים שלא חסים על קורבנם. מקור שמם בעברית נובע משבירת הצירוף הכבול של חייזר והלחם בסיסים של חי ושל ז"ל (זכרונו לברכה).
רשימת יצורי הפלא בעולם הקוסמים > טרול (Troll)

דירוג משרד הקסמים: XXXX
טרול הוא יצור בגובה של עד ארבעה מטרים הידוע בכוחו הרב ובטיפשותו. טרולים נוטים להתנהגות אלימה ולא-יציבה, והם אוכלי בשר. הטרולים נחלקים לטרולי יערות, טרולי הרים וטרולי נהרות. המסוכנים והאלימים שבהם הם טרולי ההרים, ואחד כזה הוחדר להוגוורטס במהלך אירועי הספר הראשון והובס שם על ידי הארי ורון.
רשימת יצורי הפלא בעולם הקוסמים > נום (Gnome)

דירוג משרד הקסמים: XX
נום הוא גמד המזיק לגינות ביתיות הדומה בצורתו לתפוח אדמה עם רגליים קשיחות וקרניות. גובהו הוא עד 30 סנטימטרים. ניתן להרחיקו באמצעות סחרורו באוויר וזריקתו מעבר לגדר.
רשימת יצורי הפלא בעולם הקוסמים > סוהרסן (Dementor)

דירוג משרד הקסמים: מוגדר כ"אינות" (Non-being)
סוהרסן הוא יצור אפל המוצץ שמחה ואושר מסביבתו הקרובה. לסוהרסנים יש חור במקום שבו נמצא הפה של אדם רגיל, ובאמצעותו הם תופסים את קורבנם ושואבים את נשמתו. הם מתוארים גם כיצורים מעוותים ובעלי גוף רקוב, המכוסה בגלימה שחורה. הסוהרסן עיוור ונע באמצעות יכולתו לחוש רגשות. בכל פעם שהסוהרסנים מתקרבים האוויר מתקרר ומקורות אור נכבים. עד הספר החמישי הסוהרסנים שומרים על אזקבאן, אך בתחילת הספר הם נוטשים את משמרתם ומצטרפים לכוחותיו של וולדמורט. הדרך היחידה להרחיק סוהרסן היא באמצעות קסם הפטרונוס. מוגלגים אינם יכולים לראות אותם אך הם מרגישים בנוכחותם.
רשימת יצורי הפלא בעולם הקוסמים > סקרוט פוץ תחת (Blast-Ended Skrewt)

דירוג משרד הקסמים: לא קיים. היצור הוכלא באופן מחתרתי על ידי רובאוס האגריד.
סקרוט פוץ תחת הוא הכלאה לא חוקית ומסוכנת בין מנטיקור לסרטן אש (יצור הדומה לצב ים בעל שריון מצופה אבני חן רבות המסוגל לירות להבות מחלקו האחורי) שיצר רובאוס האגריד. גודלו בתחילת חייו הוא 15 סנטימטרים, גופו רירי המפיץ מפיצים ריח חזק של דגים רקובים והוא עיוור לחלוטין. הם דומים לעקרבים ענקיים עם עוקצים מסתלסלים על גבם. השריון שלהם דוחה את רוב הלחשים, והם משתמשים בפיצוצים שלהם כדי להשתלח באויב. המקום הפגיע היחיד שלהם הוא בטנם חסרת-השריון.
רשימת יצורי הפלא בעולם הקוסמים > עוף חול (Phoenix)

דירוג משרד הקסמים: XXXX
עוף חול הוא עוף דמוי ברבור בצבע שני, בעל זנב וטפרים זהובים. לעוף החול ישנן סגולות קסם רבות ובהן דמעות עם יכולת ריפוי גבוהה, אריכות ימים באמצעות התחדשות בכל תקופה קצובה (על פי חלק מהגרסאות עופות חול אינם מתים אף פעם), ויכולת להיעלם ולהופיע מחדש. עוף החול היחיד המופיע בסדרה הוא פוקס, והוא שייך לאלבוס דמבלדור. נוצותיו של פוקס שימשו להכנת ליבות השרביטים של הארי פוטר ולורד וולדמורט. בדומה לחדי-הקרן, יצור זה מדורג בדירוג גבוה על סמך ערכו הרב.
רשימת יצורי הפלא בעולם הקוסמים > ענק (Giant)

דירוג משרד הקסמים: מוגדר כ"ישות" (Being)
ענק הוא יצור אדיר ממדים שגובהו עשוי להגיע עד לשמונה וחצי מטרים וידוע בזכות כוחו הפיזי העצום. לענקים אין השכלה. כל שבט ענקים מונהג על ידי מנהיג המכונה בתואר "גרוג", והדרך היחידה להחליפו היא באמצעות הריגת הגרוג הנוכחי. בספר השישי מצטרפים הענקים לוולדמורט, למעט גרעפ (אחיו החורג של האגריד). רובאוס האגריד הוא חצי ענק (אימו היא הענקית).
רשימת יצורי הפלא בעולם הקוסמים > קנטאור (Centaur)

דירוג משרד הקסמים: XXXX
קנטאור הוא יצור שפלג גופו העליון הוא של אדם, אך פלג גופו התחתון דומה לזה של סוס. הקנטאורים חכמים וגאים מאוד, והם רואים בסיוע לקוסמים אקט של חוסר כבוד עצמי. הקנטאורים מצטיינים בריפוי קסום, גילוי עתידות, קשתות ואסטרונומיה. אף על פי שהקנטאורים הם יצורים תבוניים, הם סירבו לקבל מעמד של "ישות" ממשרד הקסמים, ובחרו להיות מסווגים כ"חיות" כדי שבני-האדם לא יתערבו במנהגיהם.
רשימת יצורי הפלא בעולם הקוסמים > ת'סטראל/פגעסוס (Thestral)

דירוג משרד הקסמים: XXXX
ת'סטראל הוא סוג של סוס מכונף הניתן לצפייה רק על ידי אנשים שהיו עדים למוות והיו מודעים למשמעותו. הפגעסוסים מסוגלים לעוף במהירות, והם בעלי חוש התמצאות טוב והם נמשכים לדם. הפגעסוסים מתוארים כיצורים בעלי כנפיים שחורות שצורתם כשל כנפי דרקון, גוף גרום, ועיניים לבנות וחסרות אישונים. בגלל הקשר שלהם למוות, יש אנשים הרואים בהם סימן למזל רע.
בית הספר הוגוורטס לכישוף ולקוסמות מחזיק ברשותו עדר של פגעסוסים אשר תפקידו למשוך את הכרכרות המובילות תלמידים מרציף הרכבת הסמוך להוגוורטס אל בית-הספר בתחילת שנת הלימודים, וכן משמשים עבור דמבלדור אמצעי תחבורה לטווחים ארוכים. העדר מאולף ומתוחזק על ידי רובאוס האגריד, שבספר החמישי מציג אותם לראשונה לתלמידי שכבתו של הארי פוטר במסגרת שיעור בטיפול בחיות פלא. מבין התלמידים שנכחו בשיעור, רק לונה (שהייתה עדה למותה של אימה), הארי (שהיה עד להירצחו של סדריק דיגורי), נוויל (שהיה עד למותו של אחד מסביו), ותיאודור נוט מסלית'רין יכלו לראות אותם.
לקריאה נוספת

ניוט סלמנדרה (ג'יי קיי רולינג), "חיות הפלא והיכן למצוא אותן". הוצאה בעברית: ידיעות ספרים.
הערות שוליים

↑  ספר לימוד זה הוזכר עוד בספר הראשון, תחת השם העברי "חיות הפלא ומרבצן".
↑  חיות הפלא והיכן למצוא אותן, עמוד XX
↑  חיות הפלא והיכן למצוא אותן, עמוד XXXII
↑  Fun, New Facts about The Wizarding World of Harry Potter – Diagon Alley
↑  בספר הראשון כונה בתרגום העברי "הדרקון השחור ההיברידי".
↑  ראיון עם ג'יי. קיי. רולינג שמאשר את זהותו של התלמיד הרזה מסלית'רין
התזמורת הסימפונית של ברן

| --- | --- |


הקולטור-קזינו. משכנה של התזמורת הסימפונית של ברן
 תאריך ייסוד:  1877 
 מדינה:  שווייץ שווייץ
 מיקום:  ברן, שווייץ
 אולם קונצרטים:  קולטור-קזינו
 מנצח:  קשישטוף אורבנסקי
 www.bsorchester.ch
 
התזמורת הסימפונית של ברן (גרמנית Berner Symphonie-Orchester) היא תזמורת סימפונית הפועלת בעיר ברן בשווייץ מאז הקמתה בשנת 1877. בתחילת דרכה הופיעה התזמורת גם באולם התיאטרון העירוני של ברן (Stadttheater Bern) ובחודשי הקיץ גם בגני העיר. התזמורת זכתה לשם בינלאומי בשנות השלושים של המאה ה-20, וכיום מנגנים בה כמאה נגנים. התזמורת מופיעה בכל עונה בכ-40 קונצרטים סימפוניים, והיא משמשת גם כתזמורת בית האופרה של ברן.
משכנה של התזמורת ב"קולטור-קזינו" (Kultur-Casino Bern), שאין דבר בינו ובין קזינו. המבנה הוקם בין 1907 ו-1909 בקצהו הצפוני של גשר קירשנפלדבריקה, במקום בו ניצב לפני כן משכנה הקודם של אוניברסיטת ברן, ולפניה עמד במקום מנזר פרנציסקני. המבנה העניק את שמו לכיכר הקזינו שמצפון לו.
כיום המנהל המוזיקלי והמנצח הראשי של התזמורת הוא המנצח הפולני קשישטוף אורבנסקי.
הערות שוליים

↑  Kultur-Casino Bern
| --- | --- |
בקרת זהויות :  NLI: 987007455401105171  BnF: cb13905588z (data)  CiNii: DA15904640  GND: 2101630-6  ISNI: 0000 0001 2187 3677  LCCN: n85170450  MusicBrainz: a8451f04-176e-4fc7-ba9d-db41dcbf1342  NKC: xx0186976  NLA: 35998358  RERO: 02-A000019018  SUDOC: 080494692  Trove: 1178463  VIAF: 135393402   WorldCat (עם VIAF): 135393402
ויקטור גולובטנקו

ויקטור גולובטנקו (ברומנית: Victor Golovatenco; נולד ב־28 באפריל 1984 בקישינב שבמולדובה) הוא כדורגלן עבר מולדובני ששיחק בעמדת המגן.
קריירת מועדונים

גולובטנקו החל את דרכו כשחקן בוגר במועדונים שריף טירספול וטירספול. בשנים 2007–2016 שיחק בשלושה מועדונים רוסיים: חימקי, קובאן קרסנודאר וסיביר נובוסיבירסק. לאחר מכן שיחק בבלץ, ואז, בשנת 2018, עבר למועדון זימברו קישינב, בו גם הודיע על פרישה מכדורגל.
קריירה בין־לאומית

לגולובטנקו 79 הופעות במדי נבחרת מולדובה, מספר ההופעות השלישי הגבוה ביותר עבור הנבחרת. הוא שיחק במספר טורנירים בין–לאומיים, בהם: מוקדמות יורו 2008, מוקדמות יורו 2012, מוקדמות מונדיאל 2014, מוקדמות יורו 2016 ומוקדמות מונדיאל 2018.
שלושת שעריו של השחקן במדי הנבחרת הובקעו בשני משחקי ידידות ב־2009. השער הראשון הובקע ב־6 ביוני בניצחון 1–2 על גאורגיה. שני שערים נוספים הובקעו ב־12 באוגוסט בניצחון 1–4 על ארמניה.
הערות שוליים

↑  "Moldova - Record International Players". Rec.Sport.Soccer Statistics Foundation. נבדק ב-2008-12-09.
הרובע השלישי של פריז

| --- | --- |
סמל הרובע השלישי של פריזסמל הרובע השלישי של פריז
עיריית הרובע השלישי של פריז
עיריית הרובע השלישי של פריז
 מדינה:  צרפת צרפת
 ראש העיר:  פייר אדנבאום
 עיר אם:  פריז
 תאריך ייסוד:  1860 
 שטח:  1.17 קמ"ר
 אוכלוסייה:  ‏
  ‑ ברובע:  32,793 (1 בינואר 2021)
  ‑ צפיפות:  29,247 נפש לקמ"ר (1999)
 קואורדינטות:  48°51′50″N 2°21′42″E﻿ / ﻿48.864027°N 2.361531°E﻿ / 48.864027; 2.361531 
 אזור זמן:  UTC +1
 https://mairiepariscentre.paris.fr/
  מפת מיקום  מפה מפורטת  מפת הרובע השלישי של פריז     לחצו כדי להקטין חזרה    לחצו להגדלה    tabBackground:;tabBorder:#aaa;defaultTab:0;
 
הרובע השלישי של פריז (בצרפתית: IIIe arrondissement), הממוקם בגדה הימנית של עיר, הוא אחד מעשרים הרבעים של פריז, בירת צרפת. זהו הרובע הקטן ביותר בעיר אחרי הרובע השני.
הרובע השלישי מאכלס את החלק הצפוני של המחוז הימי-ביניימי, המארה (יחד עם הרובע הרביעי, שמאכלס את החלק הדרומי השוקק יותר של המארה, יחד עם "הרובע העליז" של פריז). הבית הפרטי העתיק ביותר של פריז שעדיין עומד על כנו, ונבנה בשנת 1407, נמצא ברובע השלישי של העיר, ברחוב דה מונטמורנסי (rue de Montmorency). באופן מסורתי רובע היה מאוכלס ביהודים רבים. אודט פילפול ניצלה את מעמדה במנהלת הרובע להצלת יהודים במהלך מלחמת העולם השנייה.
אזור צ'יינטאון קטן, אך מתרחב במהירות, בו שוכנים מהגרים מוונזהו (אנ') שבסין, מרוכז ברו או מארה (rue au Maire), סמוך למבנה הקונסרווטואר נסיונל דז ארט אה מטייה, שהיה בימי הביניים המנזר של סן-מרטן-דה-שאן.
שטח קרקע של הרובע הוא 1.171 קמ"ר והוא השני בקוטנו בעיר.
דמוגרפיה

שיא צפיפות האוכלוסין ברובע הייתה לפני 1861, למרות שהוא קיים בצורתו הנוכחית רק מאז תוכנית השיפוצים הגדולה של פריז בשנות השישים של המאה ה-19. במפקד האוכלוסין האחרון (משנת 1999), מנתה האוכלוסייה 34,248 איש וברובע הועסקו 29,723 עובדים.
דמוגרפיה > היסטוריה של צפיפות אוכלוסין

| שנה על פי מפקד האוכלוסין הצרפתי | אוכלוסייה | צפיפות (לקמ"ר) |
| --- | --- | --- |
| 1861 (שיא צפיפות האוכלוסין) | 99,116 | 84,642 |
| 1872 | 89,687 | 76,656 |
| 1954 | 65,312 | 55,822 |
| 1962 | 62,680 | 53,527 |
| 1968 | 56,252 | 48,038 |
| 1975 | 41,706 | 35,616 |
| 1982 | 36,094 | 30,823 |
| 1990 | 35,102 | 29,976 |
| 1999 | 34,248 | 29,247 |
הרבעים הפנימיים

כל אחד מעשרים הרבעים של פריז מחולק בעצמו לארבעה רבעים ( quartiers). הרבעים הפנימיים של הרובע השלישי הם:
רובע אָרְט-אֶה-מֵטְיֶיה (Quartier des Arts-et-Métiers)
רובע אַנפן-רוז' (Quartier des Enfants-Rouges)
רובע אַרְשִיב (Quartier des Archives)
רובע סנט-אבוי (Quartier Sainte-Avoye)
מקומות מרכזיים וחשובים ברובע

המארה (יחד עם הרובע הרביעי של פריז)
המוזיאון לאמנויות ולמקצועות
הקונסרווטוריון הלאומי לאומנויות ולמקצועות
מוזיאון קרנוולה
מוזיאון פיקאסו
הארכיב הלאומי של צרפת
כיכר הרפובליקה
המוזיאון לאמנויות ולמקצועות
ויקטור ברנה

ויקטור ג'זה ברנה בראון (בהונגרית: Barna Viktor בשמו המקורי: ג'זה בראון;‏ 24 באוגוסט 1911 – 27 בפברואר 1972) היה שחקן טניס שולחן יהודי-הונגרי ובריטי, בעל 22 מדליות זהב באליפויות עולם בטניס שולחן, 5 ביחידים, יותר מכל שחקן אחר בהיסטוריה, 8 בזוגות גברים (7 עם מיקלוש סבדוש ו-1 עם ריצ'רד ברגמן) יותר מכל אחר בהיסטוריה ו-2 בזוגות מעורבים עם אנה שיפוש ובסך הכל זכה ב-41 מדליות מאליפויות העולם בטניס שולחן, יותר מכל שחקן אחר בהיסטוריה.
ברנה נחשב לאחד משחקני טניס השולחן הגדולים היסטוריה.
ביוגרפיה

ברנה נולד בבודפשט בשם ג'זה בראון. הוא שינה את שמו בשל האנטישמיות באותה העת, לשם דומה אך עם צליל הונגרי.
עם פרוץ מלחמת העולם השנייה ברח ברנה עם אשתו לארצות הברית. במהלך המלחמה הוא חזר לאירופה, על מנת להילחם בנאצים תוך כדי שהצטרף לצבא בריטניה כצנחן. הוא לחם ביוגוסלביה. בתום המלחמה הוא עבר להתגורר בלונדון ביחד עם אשתו. בשנת 1952 קיבל את האזרחות הבריטית. בהמשך היה לנציגה של חברה בריטית למוצרי ספורט, דאנלופ, ונסע בחסותה ברחבי תבל. הוא נפטר ב-27 בפברואר 1972 בסיור שנערך, בלימה, פרו לאחר שחטף התקף לב.
תארים והישגים

בשנת 1981 נבחר ברנה להיכל התהילה של הספורט היהודי
בשנת 1993 נבחר ברנה להיכל התהילה הבינלאומי של טניס השולחן
הערות שוליים

↑  ויקטור ברנה, באתר היכל התהילה הבינלאומי של טניס השולחן
| --- | --- |
בקרת זהויות :  GND: 1023189909  ISNI: 0000 0000 7967 4139  VIAF: 121483959   WorldCat (עם VIAF): 121483959
הרובע התשיעי של פריז

| --- | --- |
סמל הרובע התשיעי של פריזסמל הרובע התשיעי של פריז
האופרה גרנייה ברובע התשיעי של פריז
האופרה גרנייה ברובע התשיעי של פריז
 מדינה:  צרפת צרפת
 מושל:  Delphine Bürkli
 עיר אם:  פריז
 תאריך ייסוד:  1860 
 שטח:  2.18 קמ"ר
 אוכלוסייה:  ‏
  ‑ ברובע:  58,951 (1 בינואר 2021)
  ‑ צפיפות:  26,985 נפש לקמ"ר (2005)
 קואורדינטות:  48°52′42″N 2°20′13″E﻿ / ﻿48.878280555556°N 2.3369666666667°E﻿ / 48.878280555556; 2.3369666666667 
 אזור זמן:  UTC +1
 https://mairie09.paris.fr/
  מפת מיקום  מפה מפורטת  מפת הרובע התשיעי של פריז     לחצו כדי להקטין חזרה    לחצו להגדלה    tabBackground:;tabBorder:#aaa;defaultTab:0;
 
הרובע התשיעי של פריז (בצרפתית: IXe arrondissement), הממוקם בגדה הימנית, הוא אחד מעשרים הרבעים של פריז, צרפת. יש בו מקומות מרכזיים רבים, בינם שדרות אוסמן על בתי הכולבו הגדולים של גאלרי לפאייט ושל פרנטן שבהם. הרובע התשיעי, יחד עם הרובע השני והרובע השמיני, מאכלס את אחד ממרכזי העסקים של פריז, סביב אזור האופרה גרנייה.
שטח הקרקע של הרובע התשיעי הוא 2.179 קמ"ר. ברובע צולם אחד מהסרטים הראשונים אי פעם, "איש הולך מעבר לפינה".
דמוגרפיה

שיא צפיפות האוכלוסין ברובע התשיעי היה בשנת 1901, אז הגיע מספר התושבים ל-124,011 (56,912 תושבים לקמ"ר). מאז משך הרובע בעיקר פעילות עסקית ושימש פחות כאזור מגורים. בשנת 1999 מנתה האוכלוסייה רק 55,838 איש, בעוד שהרובע מאכלס 111,939 משרות.
דמוגרפיה > היסטוריה של צפיפות אוכלוסין

| שנה על פי מפקד האוכלוסין הצרפתי | אוכלוסייה | צפיפות (לקמ"ר) |
| --- | --- | --- |
| 1872 | 103,767 | 47,600 |
| 1901 (שיא צפיפות האוכלוסין) | 124,011 | 56,912 |
| 1954 | 102,287 | 46,921 |
| 1962 | 94,094 | 43,182 |
| 1968 | 84,969 | 38,994 |
| 1975 | 70,270 | 32,249 |
| 1982 | 64,134 | 29,433 |
| 1990 | 58,019 | 26,626 |
| 1999 | 55,838 | 25,626 |
| 2005 (הערכה) | 58,800 | 26,985 |
הרבעים הפנימיים

כל אחד מעשרים הרבעים של פריז מחולק בעצמו לארבעה רבעים (quartiers). הרבעים הפנימיים של הרובע התשיעי הם:
רובע סן-ז'וֹרְז' (Quartier Saint-Georges)
רובע דה לה שוֹסֵה-ד'אָנטן (Quartier de la Chaussée-d'Antin)
רובע די פוּבּוּרג מוֹנְמרטר (Quartier du Faubourg Montmartre)
רובע דה רוֹשֶשְאוּאָ (Quartier de Rochechouart)
אתרים מרכזיים

האופרה גרנייה
הקברט פולי ברז'ר
אולם המופעים אולימפיה, בשדרות דה קפוצ'ין מס. 28
גאלרי לפאייט
מוזיאון גרוון
מוזיאון גוסטב מורו
חלק מכיכר פיגאל
שדרות אוסמן
אוטל דרואו
פסאז' אוורה
פסאז' זופרואה (Passage Jouffroy)
כנסיית נוטרדאם דה לורט
כנסיית סן ז'ורז'
בית הכנסת הגדול בפריז
אולם האולימפיה
הרובע השנים-עשר של פריז

| --- | --- |
סמל הרובע השנים-עשר של פריזסמל הרובע השנים-עשר של פריז
יער ונסן, אשר נכלל בתחומו של הרובע השנים עשר של פריז
יער ונסן, אשר נכלל בתחומו של הרובע השנים עשר של פריז
 מדינה:  צרפת צרפת
 ראש העיר:  מישל בלומנטל
 עיר אם:  פריז
 תאריך ייסוד:  1860 
 שטח:  6.38 קמ"ר
 אוכלוסייה:  ‏
  ‑ ברובע:  140,954 (1 בינואר 2021)
  ‑ צפיפות:  21,813 נפש לקמ"ר (2005)
 קואורדינטות:  48°50′27″N 2°23′17″E﻿ / ﻿48.840808333333°N 2.3881833333333°E﻿ / 48.840808333333; 2.3881833333333 
 אזור זמן:  UTC +1
 https://mairie12.paris.fr
  מפת מיקום  מפה מפורטת  מפת הרובע השנים-עשר של פריז     לחצו כדי להקטין חזרה    לחצו להגדלה    tabBackground:;tabBorder:#aaa;defaultTab:0;
 
רחוב אבל, הנשקף מגשר הולכי הרגל ויאדוק דז אר, ברובע השנים-עשר
פנים תחנת הרכבת גאר דה ליון
הרובע השנים-עשר (בצרפתית: XIIe arrondissement) הוא אחד מעשרים הרבעים של פריז, בירת צרפת. הרובע נמצא במזרח העיר, והוא הרובע הראשון בגדה הימנית שעל נתיב נהר הסן. הרובע עבר שינויים משמעותיים בעשור האחרון, בעיקר בסביבות קור-סנט-אמיליון וברסי, שכעת שוכנים שם משרד האוצר הצרפתי, פארק ברסי ואקור הוטל ארנה (הארנה של ברסי).
הרובע השנים-עשר מכיל את האופרה בסטיליה, בית האופרה השני בגודלו בפריז. בית האופרה נחנך בשנת 1989, בשנת המאתיים לנפילת הבסטיליה.
גאוגרפיה

הרובע גובל בצפון ברובע האחד-עשר וברובע העשרים, במערב ברובע השלישי והרביעי, בדרום בנהר הסן, ובמזרח ביישובים הקהילתיים סן-מנדה ושרנטון-פון. גם שטחו של יער ונסן נכלל בתחומי הרובע.
ללא יער ונסן (9.95 קמ"ר), שטחו של הרובע עומד על 6.37 קמ"ר - החמישי בגודלו מבין עשרים הרבעים של פריז. יחד עם יער ונסן שטחו הוא 16.324 קמ"ר, שהם כ-15% משטחה של העיר, והוא השני בגודלו בין רובעי העיר (לאחר הרובע השישה-עשר, ששטחו כולל את יער בולון).
גאוגרפיה > היסטוריה של צפיפות אוכלוסין

| שנה על פי מפקד האוכלוסין הצרפתי | אוכלוסייה | צפיפות (לקמ"ר) |
| --- | --- | --- |
| 1872 | 87,678 | 13,749 |
| 1954 | 158,437 | 24,845 |
| 1962 (שיא צפיפות האוכלוסין) | 161,574 | 25,337 |
| 1968 | 155,982 | 24,460 |
| 1975 | 140,900 | 22,095 |
| 1982 | 138,015 | 21,643 |
| 1990 | 130,257 | 20,426 |
| 1999 | 136,591 | 21,419 |
| 2005 (הערכה) | 139,100 | 21,813 |
הרבעים הפנימיים

כל אחד מעשרים הרבעים של פריז מחולק בעצמו לארבעה רבעים (quartiers). הרבעים הפנימיים של הרובע השנים-עשר הם:
רובע בֶּל-אֶר (Quartier Bel-Air)
רובע פִּיקפּוּס (Quartier Picpus)
רובע בֶּרְסִי (Quartier Bercy)
רובע ואנט (Quartier-Vingts)
אתרים מרכזיים

כיכר הבסטיליה (בשיתוף עם הרובע האחד עשר של פריז)
האופרה בסטיליה
יער ונסן
תחנת הרכבת גאר דה ליון
כיכר הניסיון
פארק ברסי
גשר הולכי הרגל ויאדוק דז אר
הרובע השמונה-עשר של פריז

| --- | --- |
סמל הרובע השמונה-עשר של פריזסמל הרובע השמונה-עשר של פריז
מראה מונמארטר ובזיליקת סקרה קר שברובע השמונה-עשר
מראה מונמארטר ובזיליקת סקרה קר שברובע השמונה-עשר
 מדינה:  צרפת צרפת
 ראש העיר:  דניאל ולאן
 עיר אם:  פריז
 תאריך ייסוד:  1860 
 שטח:  6.01 קמ"ר
 אוכלוסייה:  ‏
  ‑ ברובע:  188,446 (1 בינואר 2021)
  ‑ צפיפות:  31,391 נפש לקמ"ר (2005)
 קואורדינטות:  48°53′32″N 2°20′40″E﻿ / ﻿48.89215°N 2.3444472222222°E﻿ / 48.89215; 2.3444472222222 
 אזור זמן:  UTC +1
 https://mairie18.paris.fr/
  מפת מיקום  מפה מפורטת  מפת הרובע השמונה-עשר של פריז     לחצו כדי להקטין חזרה    לחצו להגדלה    tabBackground:;tabBorder:#aaa;defaultTab:0;
 
עיריית הרובע השמונה-עשר של פריז
הרובע השמונה-עשר של פריז (בצרפתית: XVIIIe arrondissement), הממוקם בגדה הימנית, הוא אחד מעשרים הרבעים של פריז, צרפת. הרובע ידוע בעיקר הודות לאזור מונמארטר שבשטחו, הממוקם על גבעה שבראשה מזדקרת בזיליקת סקרה קר, וכן הודות לתיאטרון הקברט הידוע מולן רוז', ולטחנת הרוח הישנה, מולן דה לה גאלט.
ברובע השמונה-עשר נמצא גם רובע מעמד הפועלים גוט ד'אור (טיפת הזהב), בו מתגוררים בעיקר יוצאי אפריקה וצפון אפריקה, והוא ידוע בשוק שבו, שוק בַּרְבֶּס (marché Barbès), שם ניתן למצוא מוצרים שונים מאפריקה.
שטח הקרקע של הרובע הוא 6.005 קמ"ר.
דמוגרפיה

אוכלוסיית הרובע השמונה-עשר של פריז הגיעה לשיאה בשנת 1931, עם 288,810 תושבים. גם כיום, הרובע צפוף מאוד בתושבים ובפעילות עסקית, עם 184,586 תושבים ו-70,285 משרות, על פי מפקד האוכלוסין האחרון שנערך בשנת 1999.
דמוגרפיה > היסטוריה של צפיפות אוכלוסין

| שנה על פי מפקד האוכלוסין הצרפתי | אוכלוסייה | צפיפות (לקמ"ר) |
| --- | --- | --- |
| 1872 | 138,109 | 22,980 |
| 1931 (שיא צפיפות האוכלוסין) | 288,810 | 48,095 |
| 1954 | 266,825 | 44,397 |
| 1962 | 254,974 | 42,460 |
| 1968 | 236,776 | 39,430 |
| 1975 | 208,970 | 34,799 |
| 1982 | 186,866 | 31,118 |
| 1990 | 187,657 | 31,250 |
| 1999 | 184,586 | 30,739 |
| 2005 (הערכה) | 188,500 | 31,391 |
הרבעים הפנימיים

כל אחד מעשרים הרבעים של פריז מחולק בעצמו לארבעה רבעים (quartiers). הרבעים הפנימיים של הרובע השמונה-עשר הם:
רובע גְרָאן-קַרְיֶיר (Quartier Grandes-Carrières)
רובע קְלִיאַנקוּר (Quartier de Clignancourt)
רובע גוּט-דְ'אוֹר (Quartier de la Goutte-d'Or)
רובע לָה שַאפֶּל (Quartier de La Chapelle)
מבנים ואתרים חשובים

בזיליקת סקרה קר
תיאטרון הקברט מולן רוז'
טחנת הרוח מולן דה לה גאלט
כיכר טרטרה
שוק לה שאפל
אזור פיגאל
תחנת המטרו אבס – התחנה העמוקה ביותר בפריז, שכניסתה עוצבה בידי הקטור גימאר
הפוניקולר של מונמארטר
כנסיית סן-פייר-דה-מונמארטר
כנסיית סן-ז'אן-דה-מונמארטר
כנסיית נוטרדאם דה קליאנקור
כנסיית סן-דני-דה-לה-שאפל
מוזיאון מונמארטר
מתחם דאלי
מוזיאון הארוטיקה בשדרות קלישי
בית הכנסת של מונמארטר
תיאטרון המולן רוז' בלילה
הפוניקולר הראשון של מונמארטר
הרשומות הנרחבות של עידן טאיפינג

הרשומות הנרחבות של עידן טאיפינג (בסינית מסורתית: 太平廣記; בסינית מפושטת: 太平广记; בפין-יין: Tàipíng Guǎngjì, טָאיְפִּינְג גוָאנְגְגִ'י) הן אוסף סיפורים על בסיס מפתח אנציקלופדי, אשר מרכז עיסוקם הוא בעל-טבעי.
את הרשומות ערך לִי פָאנְג, והן פורסמו לראשונה בשנת 987. הספר מחולק ל-500 מגילות ומכיל שלושה מיליון סימנים.
מבנה היצירה

הרשומות הן אוסף של 7021 סיפורים שלוקטו מתוך יותר מ-300 ספרים ורומנים מתקופת שושלת האן ועד תחילת שושלת סונג, אשר רובם אבדו. חלק מן הסיפורים הם אנקדוטות היסטוריות או נאטורליסטיות, גדושות באלמנטים היסטוריים אך מסווגות כסיפורת, אולם רוב הנושאים עוסקים בעל-טבעי - באנשי דת בודהיסטים ודאואיסטים, בבני אלמוות, ברוחות ובאלים שונים ומשונים. יש ביניהם גם מספר סיפורים מתקופת טאנג שהם יצירות ספרותיות בפני עצמם והיוו השראה ליצירות מאוחרות יותר.
ברוב המקרים מקורותיהם של הסיפורים מאוזכרים בסוף הסיפור.
תהליך הכתיבה

בשנת 977 הורה הקיסר טָאיְדְזונְג משושלת סונְג לשנים עשר אנשים, בהם לִי פָאנְג, חוּ מֶנְג, לִי מוּ, שׂ'וּ שׂוֵ'אן, גָ'או לִינְגִ'י, וָאנְג קֶגֶ'ן, סונְג בָּאי, ולוּ' וֶנְג'ונְג, לערוך ביחד את היצירה. במקביל היה אחראי לִי פָאנְג על צוות שעסק בעריכת המקראות הקיסריות של עידן טָאיְפִּינְג עשר פורסמו גם הם באותה תקופה.
העבודה בוצעה בתקופת שלטון שנקראה "טָאיְפִּינְג שִׂינְגְגְווֹ" ("השקט הגדול ושגשוג הארץ"), ומכאן שם היצירה.
חשיבות

עם הגשת הספר לקיסר הבהירו העורכים את מטרת היצירה: "ממגוון האסכולות וממצבורי המילים לא להשמיט רוב טוב", "לארוג סדר ורוחב יריעה, לבחון את אשר קשה להקיף, ולפיכך ליקטנו את המיטב, וקיצצנו במובאות."
השפעתו של הספר על הספרות בדורות מאוחרים יותר גדולה מאוד, ופּוּ גְ'יָאנְגְצִ'ינְג אף ציין כי "האוסף של הרשומות הנרחבות של עידן טאיפינג קו פרשת מים בהיסטוריה של הסיפורת". צָאי בָּוֹ בן תקופת שושלת סונג כתב את שלושים המגילות של "מיני הדברים של עור הצבי" ושל "מיני הספרות של עור הצבי", אשר כולן ליקוטים מתוך הרשומות הנרחבות.
הספר נחשב אחד מארבעת הספרים הגדולים של סונג ביחד עם המקראות הקיסריות של עידן טָאיְפִּינְג, היצירות העזות של גן הספרות והצב הראשי של לשכת הספרים.
תרגומים

לפחות שלושה תרגומים של היצירה כולה לסינית מודרנית פורסמו עד היום:
תרגום בעריכת ג'וֹאוּ גָ'אנְפֿוּ (周振甫) ב-1993. (ISBN 9787534808975)
תרגום של דִינְג יוּ'צֶ'נְג, וָאנְג שְׁה ויוּ' צִ'ינְגְחְווָה (丁玉琤，王石，于清华) ב-1995. (ISBN 9787543418721)
תרגום של שְׁה מִינְג (石鸣) ב-2007 (ISBN 9787540312275).
באנגלית ובשפות מערביות אחרות קיימים רק ליקוטי סיפורים מתוך היצירה. אמנם פורסם דיגיטלית תרגום של כל היצירה לאנגלית ב16 כרכים, אולם בדיקה מעלה כי מדובר בתרגום בgoogle translate של תרגומו של שְׁה מִינְג לסינית מודרנית.
בעברית תורגמו מספר סיפורים על ידי עופר ולדמן, והם זמינים ברשת.
תרגומים לאנגלית ולעברית של הסיפורים ממשיכים להתבצע, ופרטים על מצב התרגום העדכני של היצירה, כולל קישורים לתרגומי סיפורים אם זמינים, ניתן למצוא בדף מעקב התרגומים בוויקיפדיה. על פי רשימת המעקב, כיום תורגמו לעברית רק 47 מן הסיפורים, שהם כ-0.7% מסך הסיפורים הכולל, בעוד שבאנגלית קיימים כ-281 תרגומים, שהם 4% מסך הסיפורים ביצירה.
הערות שוליים

↑  太平興國
↑  浦江清
↑  蔡蕃
↑  鹿革事类
↑  鹿革文类
↑  יצא בכמה מהדורות, חלקיות ומלאות, עם ובלי הטקסט העתיק, ביניהן 太平广记/崇文国学经典普及文库 בהוצאת 崇文书局  מ-2015,ISBN: 9787540339302
↑  באמאזון
↑  בדיקה אמפירית שבוצעה על כמה מהסיפורים ב-25.07.2019.
↑  תרגומי מגילות מלאות זמינים באתר המתרגם, פירוט כלל התרגומים נמצא בדף מעקב התרגומים בוויקיפדיה.
| --- | --- |
בקרת זהויות :  BnF: cb41428445q (data)
התזמורת הסימפונית של ברמינגהאם

| --- | --- |

 תאריך ייסוד:  1920
 מדינה:  הממלכה המאוחדת הממלכה המאוחדת
 מיקום:  ברמינגהאם, הממלכה המאוחדת
 אולם קונצרטים:  האולם הסימפוני של ברמינגהאם
 מנצח:  קאזוקי יאמאדה
 cbso.co.uk
 
התזמורת הסימפונית של ברמינגהאם (באנגלית: City of Birmingham Symphony Orchestra ובראשי תיבות: CBSO) היא תזמורת סימפונית בריטית שקבעה את מקום משכנה בברמינגהאם, אנגליה.